Статыстыка гаворыць сама за сябе. Як бы імкліва не ішоў працэс аўтамабілізацыі жыхароў нашай вобласці, адной з самых масавых катэгорый удзельнікаў руху застаюцца веласіпедысты. Не кожны чалавек можа дазволіць сабе купіць машыну і пастаянна траціць грошы на паліва і дарагія запчасткі. Ну а веласіпед – зусім іншая справа: і просты, і зручны, і параўнальна не дарагі, даступны практычна ўсім, што ў сваю чаргу робіць гэты сродак перамяшчэння сапраўды агульнанародным. Колькасць веласіпедаў з кожным днём расце.